open-index/open-wikipedia-markdown huggingface dataset:
Statistiska centralbyrån

**Statistiska centralbyrån** (**SCB**) er det byrået som er ansvarlig for å produsere offisiell statistikk i Sverige. Nasjonal statistikk i Sverige kan spores tilbake til 1686, da lokale kirkesogn fikk ordre om å føre manntall over befolkninga. SCBs forgjenger, Tabellverket, ble satt opp i 1749, og det nåværende navnet ble tatt i bruk i 1858.

I 2005 hadde byrået rundt 1400&nbsp;ansatte. Byråets kontorer ligger i Stockholm og Örebro.

## Eksterne lenker
* 
*
Kinoorgel

**Kinoorgel** er et pipeorgel som ble brukt i kinosalene til å spille musikk til stumfilmer. Kinoorgelet skulle erstatte orkesteret i kinosalen, og skilte seg fra det vanlige kirkeorgelet ved at det hadde ekstra stemmer med instrumentimiterende klanger, klokkespill og andre perkusjonsinstrumenter, samt lydeffekter som for eksempel bilhorn og fuglekvitring. På kinoorgelet var det dessuten vanlig med tremulant, som ga det en vibrerende klang.
Pansret ingeniørkompani

Et **pansret ingeniørkompani**, eller **PingKp**, er et kompani som hører inn under Ingeniørbataljonen. Et slikt kompani består hovedsakelig av stormingeniører oppsatt på pansret personellkjøretøy samt spesialpanservogner som i fellesskap skal løse militære ingeniøroppgaver knyttet til minerydding, eksplosivsøk, hinderkonstruksjon samt utbedring av traséer og mobilitet. I Norge finnes det per dags dato tre pansrede ingeniørkompanier, hvorav to er plassert i Skjold garnison mens kompani 3 er plassert på Rena leir. 

PingKp 3 er til organisatorisk underlagt Ingeniørbataljonen i Skjold garnison, men er lokalisert i Rena leir som en del av Hærens Hurtige Reaksjons Styrke (HRS) til støtte for Telemark bataljonen (TMBN). Kompaniet består utelukkende av vervet personell. Dette kompaniet har vært med i alle utenlandsoppdrag TMBN har deltatt i, i tillegg til innsetting av hele kompaniet i Irak i 2003.

## Hovedmateriell
*Mine- og eksplosivryddepersonell og -materiell
*Pansrete ingeniørvogner
*Pansrete broleggere
*Mekaniske mineryddere
Alfa Romeo 90

**Alfa Romeo 90** er en bilmodell fra den italienske bilprodusenten Alfa Romeo, som ble produsert mellom 1984 og 1987. Modellen er designet av Bertone, og ble første gang presentert på bilutstillingen i Torino i 1984.

Bilen er bygget på chassis fra Alfa Romeo Alfetta, og har motoren fra Alfa Romeo Alfa 6. Karosseriet liknet på begge, men var mer moderne. Modellen var godt utstyrt, med elektriske vindusheiser foran og elektrisk justerbare seter som standard. Toppmodellen, «Quadrifiglio Oro», «Gylden firkløver», var i tillegg utstyrt med servostyring, kjørecomputer, elektriske vindusheiser bak, sentrallås, metallic lakk og digitale instrumenter. Seks ulike motoralternativer var tilgjengelig, 1,8 liter bensin, 2,0 liter bensin med 2 dobbleforgassere eller elektronisk innsprøytning, 2,0 liter bensin V6, 2,5 liter bensin V6 med elektronisk innsprøytning og 2,4 liter turbodiesel.

Modellen ble oppgradert i 1986 med en rekke mindre endringer, blant annet en ny grill.

## Eksterne lenker
*The International Alfa 90 Register
Otto Olsen

**Otto Martin Olsen** (født 13. desember 1884 i Østre Aker, død 12. juli 1953 i Oslo) var en norsk rifleskytter som konkurrerte tidlig på 1900-tallet. Under Sommer-OL 1920 i Antwerpen og 1924 i Paris vant han totalt åtte olympiske medaljer.

I sitt første OL tok han gullmedalje i løpende hjort, enkeltskudd og i lagskyting, løpende hjort, enkeltskudd og til slutt i 300 m armégevær, liggende. Han tok sølv i lagskyting, 300 + 600 m armégevær, liggende og i lagskyting frigevær. Fire år etter tok han igjen gull i lagskyting, løpende hjort, enkeltskudd, sølv i lagskyting, løpende hjort, dobbeltskudd og individuell bronse i løpende hjort, enkeltskudd.

## OL-medaljer
* 1920  Antwerpen -  **Gull** i skyting, løpende hjort, enkeltskudd
* 1920  Antwerpen -  **Gull** i skyting, 300 meter armégevær, liggende
* 1920  Antwerpen -  **Gull** i skyting, løpende hjort, enkeltskudd lagskyting (Norge)
* 1924  Paris -  **Gull** i skyting, løpende hjort, enkeltskudd lagskyting (Norge)
* 1920  Antwerpen -  Sølv i skyting, 300 + 600 m armégevær lagskyting (Norge)
* 1920  Antwerpen -  Sølv i skyting, frigevær lagskyting (Norge)
* 1924  Paris -  Bronse i skyting, løpende hjort, dobbeltskudd lagskyting (Norge)
* 1924  Paris -  Bronse i skyting, løpende hjort, enkeltskudd

## Referanser


## Se også
* Liste over norske mestvinnende sommerolympiere
* Oversikt over flest vunne gullmedaljer i ett og samme OL

## Eksterne lenker
*
Reinforsen kraftverk

**Reinforsen kraftverk (Reinfossen)** er et vannkraftverk ved Skonseng i Rana kommune i Nordland fylke. Kraftverket er bygd i tilknytting til en demning på Reinforsen. Demningen ble bygd i 1950 og utvidet i forbindelse med byggingen av Langvatn kraftverk.

Langvatnet er magasin for kraftverket. Vannet reguleres mellom 41 og 44 moh. Langvatn kraftverk utnytter også Langvatnet som magasin.

Kraftverket ble bygget i 1925 av Dunderland Iron Ore Co Ltd. I 1950 ble kraftverket overtatt av NVE og leverte da kraft til Jernverket i Mo i Rana.

Det er installert to vertikale francisturbiner på 3,4 MW. Midlere årsproduksjon er på 28 GWh. 

Eier er Statkraft.

## Bildegalleri

Fil:Reinforsen A.JPG
Fil:Reinforsen B.JPG
Fil:Reinforsen C.JPG
Fil:Reinforsen D.JPG
Fil:Reinforsen E.JPG
Fil:Reinforsen F.JPG
Fil:Reinforsen G.JPG
Fil:Reinforsen H.JPG
Fil:Reinforsen information.JPG


## Referanser


## Kilder
* 
* NVE vannkraftdatabase
* Statkraft
Langvatn kraftverk

**Langvatn kraftverk** er et vannkraftverk på Ytteren nord for Mo i Rana i Rana kommune i Nordland fylke. 

Langvatnet er magasin for kraftverket. Vannet reguleres mellom 41 og 44 moh. Reinforsen kraftverk utnytter også Langvatnet som magasin. Ranelva overføres i perioder til Langvatn ved at elven er oppdemmet på Reinforsen.

Det er installert to vertikale francisturbiner på totalt 90 MW. Midlere årsproduksjon er på 242 GWh. 

Eier er Statkraft

## Referanser


## Kilder
* 
* NVE vannkraftdatabase
* Statkraft
Francisco Novella

Don **Pedro Francisco Novella Azabal Pérez y Sicardo** var en spansk general. Han var visekonge av Ny-Spania en kort periode mellom den 5. og den 21. juli 1821.

## Referanser
Brosmefamilien

* atlanterhavslange
* blålange
* brosme
* lake
* lange

**Brosmefamilien** (Lotinae) er en gruppe torskefisker. Tidligere ble artene i denne gruppen regnet til gruppen torskefamilien og inndelingen som egen gruppe er fortsatt omdiskutert
. Alle artene har en langstrakt kropp med lang rygg- og gattfinne og skjeggtråd.

## Arter som finnes i Norge
* Blålange (*Molva dypterygia*)
* Brosme (*Brosme brosme*)
* Lake (*Lota lota*)
* Lange (*Molva molva*)

## Referanser


## Litteratur
* 
* 
* 

## Eksterne lenker
* 
* 
*  ITIS Standard Report
John Ngugi

**John Ngugi** (født 10. mai 1962 i Nyahururu) er en tidligere kenyansk langdistanseløper.

Hans første internasjonale suksess kom da han ble verdensmester i 1986. Han gjentok denne bedriften tre ganger frem til 1989, en prestasjon som kun er overgått av Paul Tergat og Kenenisa Bekele.

Han var også en meget sterk baneløper. Under VM 1987 i Roma var han blant favorittene på 5000 meter, etter at han hadde vunnet sitt forsøksheat. I finalen tok Ngugi ledelsen etter ca. 2000 meter, men på den siste runden ble han forbiløpt av flere løpere, og endte til slutt på en skuffende 12.-plass.

Under OL 1988 i Seoul var Ngugi igjen blant favorittene på 5000 meter. Etter en kilometer tok han sin vane tro ledelsen. Selv om avstanden tilbake til resten av feltet ble mindre mot slutten, vant han finalen med 30 meters forsprang til konkurrentene.

Under Samveldelekene i 1990 i Auckland forsøkte Ngugi å bruke samme taktikk som i Seoul. Selv om han på andre runde snublet, falt i bakken og havnet 35 meter bak resten av feltet, greide han å ta igjen ledergruppen og skaffe seg en 40 meters ledelse. Denne gangen holdt imidlertid ikke forspranget, Ngugi måtte gi tapt med åtte hundredels sekunder til australieren Andrew Lloyd.

Dette var Ngugis siste opptreden i internasjonale mesterskap, og han la opp etter sesongen 1992.
## Referanser


## Eksterne lenker
*
Juan Ruiz de Apodaca

Don **Juan José Ruiz de Apodaca y Eliza Gastón de Iriarte López de Letona y Lasqueti** (født 3. februar 1754, død 11. januar 1835 var visekonge av Ny-Spania fra den 20. september 1816 til den 5. juli 1821.

## Referanser


## Eksterne lenker
*
Melderskin (andre betydninger)

Melderskin kan referere til:

*Melderskin – en fjelltopp i Kvinnherad

Skip med navnet **«Melderskin»**:

*MF «Melderskin» (1963) av 1963 (Som M/F «Melderskin» 1963–1995)
*MF «Melderskin» (1985) av 1985 (Som M/F «Melderskin» 1996–2020)
Melodeon (orgel)

**Melodeon** er en type orgel med frie tunger som lydgivere. Lyden dannes ved at luft suges forbi frie tunger, eller frie rørblad, og får disse til å vibrere. Vanligvis pumpes luften ved hjelp av to fotpedaler, jamfør tråorgel, men det finnes instrumenter med elektrisk pumpe og pedalstemmer. Det første melodeonet ble produsert i 1854 av Mason & Hamlin fra Boston, Massachusetts, og instrumentet var da også overveiende et amerikansk fenomen. På engelsk omtales det også gjerne som *american (reed) organ*.

Melodeon er nært beslektet med harmonium, men skiller seg fra denne ved at luften suges ved hjelp av undertrykk, istedenfor å blåses. Dette gir to ganske ulike klangresultat. I et melodeon  undertrykkes det ofte lite sjarmerende overtonespekteret til de vibrerende tungene, mens et harmonium vil la disse spre seg langt mer uhindret. Som resultat av dette har et melodeon ofte en mer behagelig klangfarge enn et harmonium.

Det største melodeon som er laget er trolig Peloubet Church Organ fra 1892 med 1948 frie tunger, 3 manualer og pedaler, laget av Lyon & Healy (iflg. Robert Gellermann, The American Reed Organ, 1973 Vestal Press, New York).

## Se også
*Harmonium
*Tråorgel
Storuman (innsjø)

**Storuman** (umesamisk: *Stuora Ubmeje*) er en 173 km² stor innsjø i landskapet Lappland i Sverige. Umeälven går gjennom innsjøen, som er 135 meter på det dypeste. Ved sørøstenden av innsjøen ligger tettstedet Storuman.

Innsjøen består av to lett skillbare deler. Den ca. 30 km lange nordvestre delen er smal og svingete, og omgis av 400-500 meter høye, bratte fjellsider. Her er innsjøen opptil 112 meter dyp, med en bredde på 500 meter. Den sørøstlige delen av innsjøen er opptil 6 km bred, med nesten jevne kystlinjer.

Sjøen er regulert, og den økologiske status klassifiseres som utilfredsstillende (sv. «otilfredsställande»). Kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

## Se også
*Liste over innsjøer i Skandinavia

## Referanser
Alna holdeplass

**Alna** er en stasjon på Hovedbanen på Oslos østkant. 

Hovedbanen ble i 1971 lagt i kurve forbi det gamle stasjonsområdet på Alnabru stasjon og en ny holdeplass for lokaltogene ble opprettet med navnet "Alna". Stasjonen betjenes for tiden av linje L1 mellom Spikkestad/Asker og Lillestrøm. 

Det hadde eksistert en holdeplass med samme navn tidligere. I 1872 ble *Alna holdeplass* anlagt omtrent der den senere Alnabru stasjon skulle ligge, men den ble nedlagt allerede det påfølgende året.  

## Litteratur
* 

## Eksterne lenker
Mercedes-Benz W100

**Mercedes-Benz W100 (600)** er en serie med luksusbiler fra Daimler-Benz produsert fra 1963 til 1981. Den erstattet Mercedes 300 (W189 «Adenauer») og ble laget i 2 677 eksemplarer og solgt til verdens statsledere og rikinger. Etter avviklingen i 1981 fikk den ingen etterfølger før Maybach 57 og 62 kom i 2002.

Mercedes 600 hadde hydraulikk som drev blant annet vinduer, seter og dørene med automatisk lukking.  Den var tung (mellom 2,5 og 3,5 tonn) og fikk en 6,3-liters *M100* V8-motor på 250 hk med overliggende kamaksel og mekanisk bensininnsprøyting. Karosseriet var tegnet av designerne Bruno Sacco, Friedrich Geiger og Paul Bracq.

**600 Limousine** kom som 4-dørs med kort akselavstand (SWB) på 5,5 meter og var den vanligste (2 190 eksemplarer). En slik ble i 1972 solgt i Norge til sirkusdirektør Arnardo. 600 Limousine kunne fås med glassvegg mellom baksetet (passasjer) og forsete (fører).

Så kom **600 Pullman** (428 eks.) som hadde lang akselavstand (LWB) på 6,2 meter og plass til seks seter, enten 6-dørs med tre seterader eller 4-dørs, men med skillevegg og to seterader vendt mot hverandre. En Landaulet (59 eks.) var en Pullman der taket kunne fjernes for passasjerne.

To *coupe* ble laget (noe kortere enn SWB) til Mercedes-ingeniørene dr. Rudolf Uhlenhaut (1906–89) og dr. Fritz Nallinger (1898–1984).  Bilen ble ellers individualisert,  tilpasset kjøpernes varierte ønsker til utstyr, utseende og motorisering.

## Galleri

2011 Techno Classica in Essen Germany – Elvis Presleys Mercedes-Benz 600 (5595912201).jpg | 600 Limousine SWB (Elvis sin)
Mercedes-Benz 600 Pullman (5756488452).jpg | 600 Pullman LWB 
Queen Elizabeth II - 1965.jpg | Pullman Landaulet med dronning Elisabeth II av Storbritannia på besøk i Duisburg, 1965
Terenure, Co. Dublin - Ireland (6038320102).jpg | Limousine (2 seterader)
600Pullman Interieur hinten.jpg | Pullman (skillevegg og baksetet)
Mercedes-Benz 600 Pullman Landaulet 2.jpg | Pave Paul VI sin Landaulet


## Referanser
Mercedes-Benz 600

**Mercedes-Benz 600** kan være flere modeller:

* 1965&ndash;1979 W100
** 1965&ndash;1979 600
* 1992&ndash;1994 W140
* 1992&ndash;1994 W140
** 1992&ndash;1993 600SEL
** 1993 600SEC
** 1994 S600
** 1994 CL600
* 1993&ndash;2000 R129
** 1993 600SL
** 1994&ndash;1998 SL600
* 2000 S600
* 2000 CL600
* 2001 SL600
Stefano Baldini

**Stefano Baldini** (født 25. mai 1971 i Castelnovo di Sotto) er en italiensk langdistanseløper.

Baldini var nummer åtte i en søskenflokk på elleve i en bondefamilie i provinsen Reggio Emilia. I 1996 ble han verdensmester i halvmaraton i Palma de Mallorca. I 1997 kom han på andreplass i London Marathon med tiden 2.07,57, ny italiensk rekord. Under EM i friidrett 1998 i Budapest vant han maratontittelen. Han tok i tillegg bronse under VM 2001 i Edmonton og VM 2003 i Paris.

Baldinis største triumf var likevel seieren på maratondistansen under OL 2004 i Athen. Dette løpet går først og fremst inn i den olympiske historien på grunn av at lederen av løpet, brasilianeren Vanderlei de Lima ble hindret underveis av den religiøse fanatikeren Cornelius Horan, noe som kostet de Lima mye tid og energi. Like etterpå ble han tatt igjen av Stefano Baldini. Baldini løp først over mål, men da de Lima like etterpå løp inn til tredjeplass, ble han feiret som en vinner. Da Vanderlei de Lima ble hindret, hadde han mistet over et minutt av forspranget sitt, så det er tvilsomt om Baldini ville ha vunnet om Vanderlei de Lima ikke hadde blitt hindret.

I 2006 ble Baldini nummer fem under London Marathon, og forbedret sin italienske rekord til 2.07,22, og under EM 2006 i Göteborg tok han igjen gull på maratondistansen.

## Referanser


## Eksterne lenker
* 
* Stefano Baldinis hjemmeside (italiensk og engelsk)
Rana kraftverk

**Rana kraftverk** er et vannkraftverk ved Mo i Rana i Rana kommune i Nordland fylke. 

Kraftverket utnytter fallet fra inntaksmagasinet Store Akersvatnet til Ranelva. Store Akersvatn reguleres mellom 523 og 480 moh.

Det overføres vann fra magasinene Kallvatnet (reguleringshøyde 564-521 moh), Gresvatnet (595-592) og Kjennsvatnan (527-520 moh). I tillegg hentes det vann fra tre bekkeinntak i fjellet ved Okstindbreen. 
Kjensvatn kraftverk er bygget i overføringstunnelen mellom Gressvatn og Kjensvatn.

Randalselva, Andfjellbekken, Daudmannselva, Blerekelva, Virvasselva overføres også til kraftverket gjennom lange tunneler.

## Tverrvatn pumpestasjon
Vannet i Tverrvatnet blir pumpet opp til Sauvassåga, hvor det er inntak til overføringstunnelen mellom Kallvatnet og Akersvatnet. 

Pumpen trekker 1,2 MW, årlig strømforbruk er 3,6 GWh.

Kraftverket startet produksjonen i 1968 og er utvidet ved flere anledninger senere. Det er bygget i fjell.

Det er installert fire francisturbiner på totalt 500 MW. Midlere årsproduksjon er på 1975 GWh.

Kraftverket er Nord-Norges nest største kraftverk målt i produksjon, etter Svartisen kraftverk.

Eier er Statkraft. 

Fra 2004 og 15 år frem i tid ble 65% av produksjonen utleid til det finske konsortiet  Etalä-Pohjanmaan Voima Oy og Kymppivoima Tuatanto Oy. Avtalen hadde en verdi på ca 3 milliarder kroner hvorav 2,2 milliarder var betaling for kraft og resten var betaling for drift og vedlikehold.

Kraftverket er under rehabilitering i perioden 2017 til 2026, til en kostnad på 800 millioner. Forbedret virkningsgrad vil gi 40 GWh økt produksjon.

## Referanser


## Kilder
* 
* NVE vannkraftdatabase om Rana
* NVE vannkraftdatabase om Tverrvatn
* 1Rana blad
* Statkraft
18. serierunde i Adeccoligaen 2007

**18. serierunde i Adeccoligaen 2007** startet 11. august klokken 16.00 med den TV-sendte kampen mellom Bodø/Glimt og Hamarkameratene. Runden ble avsluttet med syv kamper den 12. august 2007 som alle startet klokken 18.00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Skyting under sommer-OL

**[[Skyting]]** har vært med på øvelsesprogrammet for alle **[[Sommer-OL]]** siden starten på den moderne olympiske bevegelse i Sommer-OL 1896, bortsett fra i lekene i 1904 og 1928.

## Øvelser for menn
I de første olympiske lekene var det et stort antall forskjellige skyteøvelser uten særlig standardisering.

Når skyting kom inn på programmet igjen i 1932, var det bare to øvelser. Etter den tid har antall øvelser vokst jevnt til toppen ble nådd i 2000–2004 med sytten øvelser totalt. Lekene i 2008 hadde bare 15 forskjellige øvelser. Øvelser for mannlige utøvere var faktisk åpne øvelser for begge kjønn før det ble tatt inn rene kvinneøvelser i de aktuelle disiplinene. To kvinner tok medaljer i slike blandede øvelser:  Margaret Murdock, sølv på 50 m rifle, 3 stillinger (1976) og Zhan Shan, gull i Skeet (1992).

Øvelser som er med i dagens program er på toppen av lista.

## Øvelser for kvinner

## Nasjoner

## Regler for kvalifisering
Det er nå 15 skyteøvelser på det olympiske programmet, maksimalt antall deltagere er 390. Kvalifiseringen består av to deler:

* En kvalifiseringsgrense *minimum qualification score (MQS)* som hver skytter må klare i minst et ISSF-mesterskap for å kunne delta i OL i den aktuelle disiplinen. Kvalifiseringsgrensa er satt ganske lavt.
* Et antall *kvoteplasser* i hver øvelse, summert opp til 390. Kvoteplassene vinnes av de nasjonale forbundene når deres skyttere kommer høyt opp i ISSF-mesterskap (under ISSF Verdenscupkonkurranser er det bare den beste skytteren som enda ikke har tatt en kvoteplass som får en, mens det er flere plasser å kjempe om under VM). Noen kvoteplasser blir delt ut som såkalte *wild cards*.

Hver kvoteplass gir det nasjonale forbundet retten til å sende en skytter for å konkurrere i den aktuelle øvelsen. Det er allikevel et maksimum på to skyttere pr. øvelse og land. På den annen side kan en skytter som skyter på en kvoteplass i en øvelse konkurrere i andre øvelser også, så lenge kvalfikasjonsgrensa er nådd. De fleste  skyttere kombinerer øvelser på denne måten, bortsett fra de som skyter 25 m silhuettpistol, Skeet og Trap for kvinner, hvor det ikke er noen øvelser som ligger i nærheten av deres egen øvelse på programmet.

## Medaljefordeling

## Eksterne lenker
* Resultater på Olympedia.org
Svabo kraftverk

**Svabo kraftverk** er et vannkraftverk ved Mo i Rana i Rana kommune i Nordland fylke. 

Kraftverket utnytter fallet fra inntaksmagasinet Andfiskvatnet til Ranelva. Andfiskvatnet er oppdemmet og reguleres mellom 241 til 231 moh. Elven Andfiskåga er delvis tørrlagt som følge av reguleringen.

Det er installert francisturbin på 3,2 MW. Midlere årsproduksjon er på 20 GWh. Kraftverket er bygget i fjell.

Eier er Mo Industripark AS. Avløpsvannet brukes som kjølevann i industriparken, og går deretter videre til Vika kraftverk.

## Referanser


## Kilder
* 
* NVE vannkraftdatabase

## Se også
* Mo Industripark: VANNET SOM RESSURS – ENERGIUTNYTTING I STOR SKALA
* MIP Miljøkraft AS
Nyland holdeplass

**Nyland holdeplass** er en jernbaneholdeplass på Hovedbanen på Oslos østkant. 

Nyland ble anlagt i 1944, og flyttet 400 meter østover i 1961. Holdeplassen ligger like ved jernbaneverkstedet på Grorud, og betjenes for tiden av lokaltog L1 Spikkestad - Oslo S - Lillestrøm. 

## Kilder
Thor Bjerke (red.) m.fl. Banedata '94. Norsk Jernbaneklubb 1994. ISBN 82-90286-15-5

## Litteratur
* 

## Eksterne lenker
Skjellbrosmefamilien

* *[[Ciliata]]*   
* firetrådet tangbrosme, *Enchelyopus cimrius*   
* paddetorsk, *Raniceps raninus*
* *[[Phycis]]*   
* tretrådete tangbrosmer, *Gaidropsarus*  
* *[[Urophycis]]*

**Skjellbrosmefamilien** (Phycinae) er en gruppe torskefisker. Tidligere ble artene i denne gruppen regnet til gruppen torskefamilien. 
De fleste artene har to lange finnestråler på bukfinnene, og skjeggtråd.

## Arter som finnes i Norge
* *[[Ciliata]]*
** femtrådet tangbrosme
** nordlig tangbrosme
* firetrådet tangbrosme
* paddetorsk
* *[[Phycis]]*
** skjellbrosme
* tretrådete tangbrosmer
** strandtangbrosme
** sølvtangbrosme
** tretrådet tangbrosme

## Kilder
* ITIS Standard Report
## Eksterne lenker
*
Julian Tuwim

**Julian Tuwim** (født 13. september 1894 i Łódź, død 27. desember 1953 i Zakopane) var en polsk dikter av jødisk avstamning, en betydelig personlighet innen polsk litteratur. Han studerte jus og filosofi ved Universitetet i Warszawa og var også kjent for sine bidrag til barnelitteraturen.

Han ble gravlagt på Powązki-kirkegården i Warszawa. 

## Referanser
Bjerka kraftverk

**Bjerka kraftverk** er et vannkraftverk ved Finnbakken i Hemnes kommune i Nordland fylke. 

Kraftverket utnytter et fall på 371 meter fra magasinet Stormålvatnet til Leirelva. Stormålvatnet er oppdemmet og reguleres mellom 430 til 397 moh. Bjerkaelva reguleres som følge av verket.

Det er installert en francisturbin på 20 MW. Midlere årsproduksjon er på 144 GWh. 

Eier er Statkraft 

## Referanser


## Kilder
* 
* NVE vannkraftdatabase
* Statkraft
Hellevika

**Hellevika** (eller **Hellevik**) er et sted i Fjaler kommune i Sogn og Fjordane. Det ligger ytterst i Dalsfjorden.

Hellevika har ca. 150&nbsp;innbyggere.

## Referanser
Tranøy (delområde)

**Delområde Tranøy** er delområd i Senja kommune på Senja i Troms. Området omfatter Tranøybotn og bygdene nordover og østover, deriblant Vangsvik. Delområdet er identisk med den delen av kommunen som kalles *Nord-Tranøy*. Området har et areal på 299,94&nbsp;km².

Tranøy grenser i sørvest til Stonglandet, i vest til Torsken, i nordvest til Berg og i nordøst til Silsandområdet i Lenvik. Over Solbergfjorden i sør ligger Dyrøy kommune.

Delområdet består av følgende 5 grunnkretser (Innbyggertall 2022):
* Sørli (118)
* Øverbotn (143)
* Solli (182)
* Vikstranda (358)
* Tranøybotn (76)

Utvikling i folketallet i delområdet de senere år:
Waldemar Cierpinski

**Waldemar Cierpinski** (født 1950) er en tidligere tysk maratonløper.

Cierpinski er en av tre utøvere, ved siden av etiopieren Abebe Bikila og kenyaneren Eliud Kipchoge, som har vunnet olympisk gull på maratondistansen to ganger. Det gjorde han under OL 1976 i Montréal og OL 1980 i Moskva. 

Han var praktisk talt ukjent da han deltok under OL 1976. Han løp sammen med ledergruppen inntil tittelforsvareren Frank Shorter fra USA rykket fra de øvrige etter 25 km. Cierpinski tok opp jakten og passerte Shorter, og vant til slutt med 51 sekunder.

Under OL i Moskva løp Cierpinski fornuftig og forsøkte ikke å holde det høye tempoet som ledergruppen satte opp. Han tok igjen ledergruppen etter 36 km, og opparbeidet seg et godt forsprang. Selv om Gerard Nijboer fra Nederland tok innpå på den siste kilometeren, spurtet Cierpinksi de siste 200 meterne inn til sitt OL-gull nummer to. 

I tillegg til to OL-gull tok han bronse på maratondistansen junder VM 1983 i Helsingfors, en fjerdeplass under EM 1978, samt fem nasjonale mesterskap for DDR. 

## OL-medaljer
*  1976  Montréal -  **Gull** i friidrett, maraton menn  Øst-Tyskland
*  1980  Moskva -  **Gull** i friidrett, maraton menn  Øst-Tyskland

## Referanser


## Eksterne lenker
*
Øvre Røssåga kraftverk

**Øvre Røssåga kraftverk** er et vannkraftverk i Bleikvasslia i Hemnes kommune i Nordland fylke. Deler av nedbørsfeltet ligger i Grane og Hattfjelldal kommuner.

Kraftverket utnytter fallet på 135 meter fra magasinet Røssvatn til Stormyrbassenget. Røssvatn er oppdemmet og reguleres mellom 384 til 375 moh. Røssåga reguleres som følge av kraftverket.

Produksjonen startet i 1961 og kraftverket ble ferdigstilt i 1962 med en samlet effekt på 160 MW og årlig produksjon på 880 GWh. Kraftverket er bygget i fjell og eier er Statkraft.

Det er installert tre francisturbiner på totalt 175 MW. Midlere årsproduksjon er på 900 GWh. 

Kraftverket er oppgradert i 2020. Effekten er økt med 15 MW, produksjonen er økt med rundt 100 GWh.

## Referanser


## Kilder
* 
* NVE vannkraftdatabase
* Statkraft
Jo Sondre Aas

**Jo Sondre Aas** (født 1989) er en norsk fotballtrener og fotballspiller som er spillende assistenttrener for Levanger Fotballklubb.

Aas fikk sin debut for Rosenborgs A-lag 28. juni 2007 i 3. runde i cupen mot Skeid, og debuterte i eliteserien 25. august 2007 i RBK sin hjemmekamp mot Vålerenga Fotball. Aas signerte 4. januar 2008 en proffkontrakt med Rosenborg som varer ut sesongen 2010, og ble dermed tatt opp i A-stallen til RBK.

Aas ble toppscorer da Rosenborgs  juniorlag deltok i den prestisjefylte juniorturneringen til Real Sociedad vinteren 2007. I etterkant av denne turneringen ble Aas invitert til en ukes treningsopphold i Real Madrid. Aas spilte fast på det norske G-18-landslaget. Aas står bokført med 16 landskamper for aldersbestemte landslag, og har scoret syv mål. Aas scoret 16 mål for RBKs 2.-lag i 2007.

Jo Sondre Aas fikk et innhopp mot Lyn første seriekamp 2008, den 31. mars. Han ble satt inn for Steffen Iversen som pådro seg en skade i skulderen. Aas ble tilkjent et straffespark for RBK som resulterte i det avgjørende 2-1 målet.

Aas var første del av sesongen 2009 utleid til Moss, men han valgte å avslutte leieoppholdet i Ranheim. Låneoppholdet ble forlenget, og da han i forkant av 2011-sesongen ikke fikk ny kontrakt med RBK, valgte han å gå til Ranheim på permanent basis. 11. januar 2012 signerte han en 3-årskontrakt med Sandefjord.

## Referanser


## Eksterne lenker
* 
* Spillerprofil på RBK.no
* Spillerprofil på RanheimFotball.no
* Spillerstatistikk  på altomfotball.no 
* Spillerstatistikk på NIFS.no
Knut Erik Lippert

**Knut Erik Lippert** (født 26. april 1969) var ordfører i Svelvik kommune i Vestfold for Høyre fra 1999 til 2011. Han ble første gang valgt inn i kommunestyret i 1991. 

Knut Erik Lippert er utdannet diplomøkonom fra BI og var informasjonssjef i Sande kommune fra 2011. 

## Referanser
Bishop Hill

**Bishop Hill** var en svensk koloni i Henry County i staten Illinois, USA, ved jernbanen mellom Chicago og Burlington, rundt 200&nbsp;km vest for Chicago. Kolonien ble grunnlagt av den første store organiserte svenske utvandrergruppa, og kan ses som starten på den svenske utvandringa til Nord-Amerika.

## Historie
Bishop Hill ble grunnlagt av den selvlærte predikanten Erik Jansson i 1846, og oppkalt etter hans fødested, Biskopskulla i Uppsala. Hjemme i Helsingland hadde Jansson på midten av 1840-tallet danna en sekt hvis medlemmer ble kalt Erik-Jansarna. Disse kom snart i konflikt med statskirken, og Jansson rømte til slutt fra en fangetransport som skulle ta ham til statsfengselet i Gävle. Han og 400&nbsp;av hans tilhengere bega seg i 1846 til Illinois, hvor de grunnla kolonien som et samvirke med felleseie. Det utvikla seg snart et mangsidig samfunn der med blant annet skole, kirke, hotell, smie, mølle, vognmakeri osv.

Jansson ble myrdet på våren i 1850, og i hans sted tok et sjumannsråd ledelsen, med Jonas Olsson (død 1898) fra Söderala. På slutten av 1850-tallet ble denne ordninga oppløst, og visse innflytelsesrike menn delte mesteparten av eiendommene mellom seg og gjorde dem til sine egne. På en del av området ble det bygd en mindre by ved navn Galva (etymologisk en forvanskning av Gävle).

## Dagens Bishop Hill
Det finnes i Bishop Hill fortsatt flere bygninger fra koloniens dager, og man verdsetter minnet om kolonien og den svenske arven høyt. I 2000 bodde det 125&nbsp;mennesker her, hvorav en stor del er etterkommere av de opprinnelige utvandrerne.

## Referanser


## Eksterne lenker
* Bishop Hill-sällskapet (på svensk)
Fåresopp

**Fåresopp** eller **sauesopp** (*Albatrellus ovinus*) er en sopp som tilhører slekten fåresopper. Hatten på fruktlegemet kan bli mellom 5–25 cm bred. Overflaten på hatten er matt og tørr, oppsprukket med tiden. Fargen er til og begynne med hvit, gradvis grålig. 

Sporene produseres i porer under hatten. Den vokser i Norge særlig på Østlandet og i Trøndelag og regnes som en av de «sikre» matsoppene, det vil si spiselige sopper som ikke lett kan forveksles med giftige. 

## Utseende, smak, vekststeder
Fåresoppen er hvit og har tynne porer på undersiden. Soppen blir tydelig gul ved steking, noe som er karakteristisk. Fåresopp kan forveksles med franskbrødsopp som har større og mindre tette porer, og som ser ut som stekt franskbrød. Den blir ikke gul ved oppvarming. Smaken hos fåresopp er relativt mild, mens franskbrødsopp smaker beskt. Ved avkoking er den likevel spiselig, men regnes ikke som en matsopp.

Denne soppen vokser helst på gammel, mosedekket granskogbunn hvor den danner sopprot med grana. Den kan forekomme i store mengder, gjerne i skråninger. Den er vanlig på Østlandet og i Trøndelag fra juli og utover høsten.

## Referanser




## Eksterne lenker
* 
* 
* Om sauesopp og franskbrødsopp
* Om fåresopp (på svensk)
Morider

* *[[Antimora]]*
* *[[Auchenoceros]]*
* *[[Eeyorius]]*
* *[[Eretmophorus]]*
* *[[Gadella]]*
* *[[Guttigadus]]*
* *[[Halargyreus]]*
* *[[Laemonema]]*
* *[[Lepidion]]*
* *[[Lotella]]*
* *[[Mora (art)|Mora]]*
* *[[Notophycis]]*
* *[[Physiculus]]*
* *[[Pseudophycis]]*
* *[[Rhynchogadus]]*
* *[[Salilota]]*
* *[[Svetovidovia]]*
* *[[Tripterophycis]]*

**Morider** (Moridae) er en familie av dyptlevende torskefisker.
De fleste artene er dypvannsfisker som lever langs kontinentalskråningene.

## Nordeuropeiske arter

Disse dypvannsfiskene er nesten aldri funnet øst for Færøyene, ettersom havet her blir for grunt. Likevel ble mora fanget på Hitra august 2007, og dette er det eneste funnet av gruppen i Norge.

Følgende tre arter er vanlige nordøst til en linje Island-Færøyene-Skottland:

* Mora (*Mora mora*)
* Dypvannsmoride (*Lepidion eques*)
* Snabelmoride (*Halargyreus johnsonii*) 

## Eksterne lenker
* 
*  ITIS Standard Report
Frédéric Cuvier

**Frédéric Georges Cuvier** (født 28. juni 1773 i Montbéliard i Frankrike, død 24. juli 1838 i Strasbourg) var en  fransk zoolog, som også var kjent som en yngre bror av Georges Cuvier.

## Liv og virke
### Bakgrunn
Frédéric Cuvier var sønn av Jean Georges Cuvier (1716–1795), en tidligere løytnant i et sveitserregiment, og Anne-Clémence Catherine Châtel (1736–1792). 

Han ble først utdannet i hjembyen til urmaker. Etter innbydelse fra sin bror flyttet han i 1797 til Paris. 

### Karriere
Der ble naturvitenskapene hans hovedsysselsetting. Han utforsket for eksempel den av Alessandro Volta oppdagede galvaniske celle sammen med fysikeren og matematikeren Jean Baptiste Biot.

I 1804 ble han forstander menasjeriet, for den zoologiske avdeling, i Frankrikes naturhistoriske museum (Muséum national d'histoire naturelle) i Paris. Fra og med 1816 utgav han avisen *Dictionnaire des sciences naturelles*. Han ble i 1831 utnevnt til generalinspektør for Frankrikes universiteter og høyskoler. I 1837 ble det ved det naturhistoriske museum opprettet et fakultet for sammenlignende fysiologi der Cuvier ble leder, og i 1838 ble han hele museets leder. 

Han er kjent som den som oppdaget rødpandaen (*Ailurus fulgens*) i 1821. Som utlending ble han også medlem av Royal Society i 1835. Han er ellers kjent som forfatter, sammen med Étienne Geoffroy Saint-Hilaire, av bokverket «*Histoire naturelle des mammifères*» (4 bind, 1819&ndash;1842).

Han foretok utforskninger angående dyrenes levevis og intelligens.

Han nevnes i Charles Darwins *[[On the Origin of Species]]* (kapittel VII) vedrørende hans forskning om dyrs adferd og intelligens, i særdeleshet vedrøende distinksjonen mellom vane og instinkt.  Han nevnes også i *[[Moby Dick]]* (kapittel 32) om sin forskning om hvaler.

F. CUVIER brukes som autorforkortelse, og for broren Georges brukes CUVIER.

## Verker i utvalg
* *Histoire naturelle des mammifères avec des figures originales coloriées, dessinées d’après les animaux vivants* (med Étienne Geoffroy Saint-Hilaire; 1819-1842)
* *Des dents des mammifères considérées comme caractères zoologistes*, 1825
* *De l’Histoire naturelle des cétacés*, 1836

## Referanser


## Litteratur
* Patrick Cabanel: « Frédéric Cuvier », i Patrick Cabanel et André Encrevé (dir.): *Dictionnaire biographique des protestants français de 1787 à nos jours*, tome 1 : A-C, Les Éditions de Paris Max Chaleil, Paris, 2015, s. 797-798 ISBN 978-2846211901
Valerij Borzov

**Valerij Filippovitsj Borzov** (russisk: Валерий Филиппович Борзов, ukrainsk Валерій Пилипович Борзов – *Valerij Pylypovytsj Borzov*; født 20. oktober 1949 i Sambir i nåværende Ukraina) er en tidligere sovjetisk friidrettsutøver.

Borzov vant to olympiske titler under Sommer-OL 1972 i München, han vant både 100 og 200 meter. Han fikk også en sølvmedalje på 4x100 meter stafett, USA vant gull foran Sovjetunionen. Fire år senere, under OL i Montréal vant han to nye olympiske medaljer, han fikk bronse både på 100 meter og 4x100 meter stafett.

## Referanser

## Eksterne lenker
*
Pastinakk

* hagepastinakk
* villpastinakk

**Pastinakk**,  *Pastinaca sativa*, er en inntil 1,5m høy urt av skjermplantefamilien. Den inneholder furokumariner som kan gi «brannsår» ved hudkontakt hvis man i tillegg utsettes for sollys. Roten av en dyrket form omsettes som grønnsak.

## Utbredelse
Den er hjemmehørende i Eurasia, men har spredt seg til Nord-Amerika, sannsynligvis med nybyggere fra Europa. I Nord-Amerika spres planten invasivt, noe som betyr at den fortrenger hjemmehørende biologisk mangfold.

I sør-Norge finnes villpastinakk forvillet, men vurderes til ingen kjent økologisk risiko. Villpastinakk ble innført til Norge med ballastjord sent på 1800-tallet. Senere ble noen forekomster innført sammen med tysk hestefôr fra Mellom-Europa under andre verdenskrig. Nåværende populasjoner knyttes til gamle ballastplasser på vest- og østsiden av Oslofjorden.

## Beskrivelse
Pastinakk er en høy skjermplantene. Den kan bli inntil 1,5 meter høy, med en blomsterstengel som er mellom to og fem centimeter tykk. Stengelen er glatt og bærer skjermer med gule blomster som har et grønt skjær. Skjermene er halvskjermer, det vil si at de er formet som en paraply, og de kan bli mellom 10 og 20 centimeter i diameter. Den har sammensatte, skarpt tannete småblad som vokser parvis i bladplaten. Hvert enkelt småblad har en form som kan minne om en vott.

## Bruk

Roten er spiselig spesielt i det første året og egner seg som salat og i grønnsaksblandinger. Bladene og stilken kan brukes som grønnsak eller salat på våren, når de fortsatt er myke. Frøene brukes som karvelignende krydder. Roten inneholder inulin og rikelig proteiner og mineraler.

I folkemedisin regnes te laget av pastinakk (1 teskje per kopp) som vanndrivende og beroligende.

### Inneholder furokumariner
Selv om plantens rot er spiselig kan plantesaften gi alvorlige forbrenningsskader ved håndtering. Dette er et trekk den deler med flere andre arter i samme familie, slik som bjørnekjeks og tromsøpalme. Man anbefales å beskytte seg grundig mot å eksponeres for plantesaften, noe som er spesielt viktig i sterkt sollys.

## Galleri

Illustration Pastinaca sativa0.jpg
Parsnips-1.jpg|
Pastinaca sativa MHNT.BOT.2004.0.jpg

## Referanser


## Eksterne lenker
*
*
Hans Hilding Hønsvall

**Hans Hilding Hønsvall** (født 29. februar 1952) var ordfører i Andebu kommune i Vestfold fra 1999 til 2011. Hønsvall representerer Kristelig Folkeparti. Han ble valgt gjennom et valgteknisk samarbeid hvor SV, AP, Venstre, Sp og KrF ble enige om å støtte ham som ordfører for fire nye år. Han ble i valget 2011 valgt inn på fylkestinget i Vestfold og ble der fylkesvaraordfører i perioden. Fra 2015 er han leder for hovedutvalg samferdsel og areal i Vestfold.

Hønsvall var vararepresentant til Stortinget i perioden 2001 til 2005, og ble på nytt innvalgt som vararepresentant fra 2013.

## Referanser


## Eksterne lenker
* 
*  Hans Hilding Hønsvall (Krf). Vestfold fylkeskommune
Eupraksofi

**Eupraksofi**, på engelsk kalt *eupraxsophy* og *eupraxophy*, er et ikke-religiøst livssyn eller en verdensanskuelse basert på det å leve et mest mulig etisk riktig liv og å stole på rasjonelle metoder som logikk, observasjon og vitenskap fremfor tro, mystikk og åpenbaringer. Ordet er dannet av de greske ordene for «god virksomhet» og «visdom» og ble lansert av den amerikanske filosofiprofessoren Paul Kurtz. Ifølge ham er eupraksofier, på samme måte som religioner, kosmiske og altomfattende i tilnærmingen til tilværelsen, men de tar avstand fra den overnaturlige komponenten i religion. Likevel representerer de et trossystem eller paradigme å leve etter.

## Se også
*Sekulær humanisme
*Objektivisme
*Konfucianisme

## Bibliografi
*Kurtz, Paul. *Living Without Religion: Eupraxophy*. Prometheus Books, 1994. ISBN 0-87975-929-1
Oterfløyte

**Oterfløyte**, eller **oterlokkefløyte**, er en fløyte som brukes for å etterligne oterens lokkelyder. Den lages av vingebein fra storfugl, med lydhull på midten og spalte formet av harpiks eller voks.

## Eksterne lenker
*
Grotlesanden

**Grotlesanden** er en ca.700 meter lang sandstrand ved den lille bygden Grotle i Bremanger kommune i Sogn og Fjordane. Åpne svaberg rundt sanden gir området et unikt særpreg. Grotlesanden ligger i Ytre Bremanger på vestsiden av øya Bremangerlandet og vest for tettstedet Hauge. 

Grotlesanden er svært populær i sommermånedene. I mange år var sandstranden en lokalt bevart hemmelighet, men er nå en del av Bremangers profilering som reisemål, og er ved siden av Kalvåg, en av de mest sentrale attraksjoner. Selv om stranden er mest brukt i pent vær om sommeren, er området også en severdighet i stormvær.

## Eksterne lenker
* Bremanger kommunes profileringsside om Grotlesanden
Oppedal

**Oppedal** kan referere til:

* Oppedal i Vågsøy – Grend litt vest for Måløy, i Vågsøy. Kjent for attraksjonen Kannesteinen.
* Oppedal i Gaular – Grend i Eldalsdalen, Gaular, ikke langt fra Gaularfjellet. 
* Ytre Oppedal – Grend i Gulen, på sørsiden av Sognefjorden. E39 har fergeforbindelse til Lavik i Høyanger herifra.
* Indre Oppedal – Grend i Gulen, på sørsiden av Sognefjorden.
Jim Hines

**James «Jim» Ray Hines** (født 10. september 1946 i Dumas i Arkansas, død 3. juni 2023) var en amerikansk friidrettsutøver.

Hines ble den første som løp 100 meter under ti sekunder, under det amerikanske mesterskapet i 1968 i Sacramento løp han på 9,9 sekunder. Tiden 9,9 var med manuell tidtaging. Senere samme år, under OL i Mexico by, vant han finalen på 100 meter foran Lennox Miller og Charles Greene med tiden 9,95 sekunder. Dette ble registrert som ny verdensrekord da det var med elektronisk tidtaging. Verdensrekorden ble stående i 15 år, inntil hans landsmann Calvin Smith løp på 9,93 sekunder i 1983.

Hines ble også olympisk mester på 4 &times; 100 meter stafett, han var ankermann på det amerikanske stafettlaget, de andre var Charlie Greene, Melvin Pender, Ronnie Ray Smith, og USA vant finalen foran Cuba og Frankrike.

## Referanser


## Eksterne lenker
*
Halvor Kleppen

**Halvor Kleppen** (født 1947) er en norsk journalist, forfatter, programleder og en av grunnleggerne av Bø Sommarland.

## Programleder
Kleppen ble kjent da han tidlig i 1980-årene ledet TV-programmet *Hobby* på NRK. Der limte han sammen gamle ispinner til miniatyr-krigsskip og brettet servietter til ganske avanserte propellfly. Meningen med programmet var at alle som så på skulle få seg en hobby. Kleppen avsluttet hvert program med oppfordringen «Skaff deg ein hobby du au!» Senere ledet han *[[Starshot]]* på TvNorge, hvor kjente mennesker skjøt på leirduer. Han har også ledet programmer på NRK Radio.  

## Forfatter
Kleppen har skrevet en rekke bøker*.* 

Han har har også skrevet en nynorsk tekst til den amerikanske visesangeren John Denvers «Annie's Song»: «Songen til Anne». Innspillingen med Ivar Simastuen ble utgitt på LP-platen *Den første gang jeg så deg* i 1982.
## Bibliografi
* 1982: *Hobbyboka*
* 1983: *God på kjeften*
* 1985: *Fytti katta!!!*
* 1986: *På Telemarkski : Ny stil i gamle spor*
* 1987: *Skikongen : [[Olav V|Kong Olav]], 80 år på ski*
* 1988: *Holmenkollen*
* 1991: *[[Stein Eriksen ]]: Hans eventyrlige liv*
* 1998: *Golf : Den eventyrlige sporten*
* 2005: *Våte, ville [[Bø Sommarland|Sommarland]]*
* 2007: *Historier om ski : Norges skiforbund 100 år*
* 2014: *De kalde lekene : Norge, skisporten og de olympiske vinterlekene*
* 2015: *[[Snowshoe Thompson]] : Jon frå Tinn*
* 2020: *Dei kom i lufti: Ballongen 1870* – om de to franske offiserene som landet i luftballongen «La Ville d’Orléans» på Lifjell i Telemark i 1870

## Samler
Kleppen er også kjent for å samle pins.

## Referanser


## Eksterne lenker
*
Écône

**Écône** er et område i Riddes i distriktet Martigny i kanton Valais i Sveits. Det er tilholdsstedet for Ecône-seminaret, det internasjonale presteseminaret for St. Pius X-broderskapet. 

Seminaret ble opprettet av den franske erkebiskop Marcel Lefebvre i 1971, året etter at han opprettet selve St. Pius X-broderskapet. Det er det største og fremste av (pr 2009) i alt seks slike utdannelsessteder for vordende prester for St. Pius X-broderskapet. De andre fem ligger i Frankrike, Tyskland, USA, Argentina og Australia.

Erkebiskop Marcel Lefebvres legeme ble bragt til Écône etter hans død i 1991.

## Eksterne lenker
* Presteseminaret i Écônes offisielle hjemmeside 
* Kommunen Riddes' offisielle hjemmeside
Lahell

**Lahell** er en grend og et tettsted i kommunen Lier i Buskerud fylke. Den sydligste delen av tettstedet, ved Lahellholmen, ligger i Asker kommune. Området ligger langs indre del av Drammensfjorden.

Navnet kommer fra det gammelnorske «Laðhella» – et berg ved sjøen hvor man laster og losser båter.

Lahell er primært et boligområde som grenser til Gullaug i nord, ca. syv km fra Drammen by.

Store deler av befolkningen bosatte seg på Lahell i forbindelse med sprengstoff-produsenten Dyno Industrier. Produksjonen av sprengstoff er nå flyttet fra Gullaug-halvøya, og Helse Sør-Øst planlegger å bygge et nytt og moderne sykehus på deler av tomten.

Engersand friluftsområde besøkes om sommeren av sol- og vannglade turister. Ticon Eiendom planlegger,  over de neste årene, videre utbygging av Engersand Havn til totalt ca. 60.000 m2 boligmasse, samt tilhørende bygg for forretningsvirksomhet. De inntil fem etasjer høye boligblokkene står i sterk kontrast til den eksisterende, tradisjonelle lavbebyggelsen i området.

På tross av Regjeringens byggeforbud i 100-metersbeltet langs sjøen (§ 1-8 i plan- og bygningsloven av 27. juni 2008) og boligfeltets plassering i umiddelbar nærhet til Drammensfjorden og dens viktige våtmarksområder, ble området regulert til bolig- og næringsvirksomhet av Lier kommune.

Europavei 134 fører tungtransport og pendlertrafikk gjennom det idylliske nabolaget til og fra Oslofjordtunnelen. Antall passerende kjøretøy oversteg i 2007  per døgn, hvorav > 7 % er tungtransport. Det planlegges en tunnel gjennom Mørkåsen fra Gullaug til Dagslett i Røyken, som delvis vil bli finansiert av ny bomstasjon på Lahell.

Historiske, lokale stedsnavn i Lahellområdet omfatter blant annet: Engersand, Engersandbukta, Gullaugbukta, Høstakerstranda, Møkkastranda, Kuskjæret, Furuset, Svarthølet, Grassodden, Gullaugbukta, Berget, Teglsteinsfabrikken, Tjærefabrikken, Becherstranda, Dullumsjuvet og Ticon.

## Referanser


## Eksterne lenker
* Zoombart flyfoto og kart over Lahell
Beatboxing

**Beatboxing**, eller **human beatbox** (engelsk: *menneskelig trommemaskin*), er kunsten å skape rytmer, lydeffekter og musikk kun ved å anvende sin egen kropp (i hovedsak munnen). Beatboxing regnes som et element i hiphopkulturen, og har vært hyppig brukt siden 1980-tallet, da hiphopmusikken fikk fotfeste over store deler av verden. Teknikken er imidlertid brukt utenfor (og før) hiphopkulturen, spesielt innen akustisk-elektronisk musikk, som i (diskutable) verdensener Rahzels arbeid på Björks plate *[[Medulla]]*.

I Norge er beatboxing lite utbredt, og de to eneste kjente norske beatboxerne er  Final som regnes for å være Norges beste på dette, og Droolian.

Oslo holder for tredje år NM i beatboxing 2014. unge og interesserte beatboxere konkurrerer om hvem som er Norges beste beatboxer.
Engersand

**Engersand** er et friluftsområde i Lier kommune i Buskerud. 
Engersand er mest kjent som et rekreaksjons-område som er en del av, eller grenser til Lahell i indre Drammensfjord.

I 1994 var stedet friområde sør for Engersand boligområde vedDrammensfjorden. Parkmessig skog, store gressarealer, svaberg, stupebrett og sanstrand. 

I 1972 ble verneverdien til Engersand og Lahell vudert. Stedet ble omtalt som et særegent landskap, et kupert strandparti med åpen mark og åpen blandingsskog. Det var den gang privat- og offentlig eid og var tilgjengelig med offentlig helårs bilvei. 

I den senere tid er Engersand forbundet med Engersand Havn som ligger utenfor området. Fra å grense til et passivt industriområde i nord er nå Engersand nærmeste nabo til et ambisiøst boligbyggeprosjekt og en ny båthavn.

## Se også
* Lahell

## Referanser
Slaget ved Nonnebjerget

**Slaget ved Nonnebjerget**, også omtalt som **Slaget ved Skanderborg** og **Slaget ved Marbjerg**, var et av de blodigste slag i Danmarks historie. 2 200 falt i slaget den 2. november 1340, da et bondeoppbud ble beseiret av en profesjonell hær som trolig utgjorde over seks hundre soldater. 

Skanderborg slott var under beleiring av bondeoppbudet da en unnsettingshær fra Fyn gikk til angrep. Under de harde kampene ble en av de danske anførerne, Nils Ebbesen, drept sammen med mange av sine følgesvenner, som hadde vært delaktige i mordet på grev Gerhard III i Randers 1. april samme år. Etter dette mordet hadde Ebbesen blitt opphøyet til en dansk nasjonalhelt.

## Referanser


## Eksterne lenker
* Danmark, Niels Ebbesen
* Monumenter for Niels Ebbesen
Bensinstasjon

En **bensinstasjon** er en butikk som selger bensin og annet drivstoff for motorkjøretøyer, fritidsbåter og andre motordrevne redskaper.

Bensinstasjoner tilbyr ofte andre tjenester i tillegg til salg av drivstoff, slik som service, vask av bil og matservering. Betjente stasjoner har ofte også kiosk med salg av mat, drikke, dagligvarer og bilprodukter. Mange stasjoner er selvbetjente hvor man benytter et betalingskort, selv om stasjonen er stengt.

Verdens første bensinstasjon ble åpnet i St. Louis i Missouri i 1905.

De vanligste drivstofftypene som selges er bensin og diesel. Enkelte stasjoner selger også avgiftsfri diesel, flytende petroleumsgass, naturgass, biodiesel, etanol og parafin. Nylig har bensinstasjoner også begynt å selge butan.

Bensin blir ofte blandet ut med bioetanol for å redusere utslippet av fossilt CO. Betegnelsen EXX, hvor X-ene er tall, viser hvor stor prosentandel bioetanol drivstoffet inneholder. E10 inneholder for eksempel 10 % bioetanol. Bensin som selges i Norge og Europa følger kravende i den norsk-europeiske produktstandarden NS-EN 228. Denne standarden tillater at inntil 5 % bioetanol blandes inn i bensinen. Nært sagt all bensin solgt i Norge er E5. Det har vært snakk om at E10 skal erstatte E5 i Norge. Alle biler produsert i eller etter år 2000 kan bruke E10, og mange biler produsert før 2000 kan også bruke E10.

Diesel som er iblandet bioetanol har en tilsvarende betegnelse som bensin. Bxx. Vanlig diesel er i Norge B7. Altså 93 % dieselolje og 7 % bioetanol.

## Norge

Fra 2006 til ca. 2014 ble drivstoffet E85 (85 % etanol og 15 % bensin) solgt i Norge. I Europa per 2019 er det kun svenske bensinstasjoner som tilbyr E85 i stor skala.

### Bensinstasjonkjeder i Norge
Uthevede navn er bensinstasjonkjedene

* St1 Norge AS
** **[[Royal Dutch Shell|Shell]]**
* Alimentation Couche-Tard
** **[[Circle K]]** (tidligere Statoil Fuel & Retail AS)
* Uno-X Energi (del av Reitangruppen)
** **[[Uno-X]]**
** **[[YX Energi|YX]]**
** **YX [[7-Eleven]]**
* Exxon Mobil
** **[[Esso]]**
* Best Stasjon AS
** **[[Best stasjon|Best]]** (drivstoff fra Circle K)
***[[Bunker Oil]]**
***[[Tanken]]**
*​**Driv**
***Tank**
*Blue Energy AS
****Automat1** (tidligere St1 automatstasjoner)
***Minol**
***Pedersens Varmeservice**

## Referanser


## Eksterne lenker
*